CELEX: 32020R0616
Language: lv
Date: 2020-05-05 00:00:00
Title: Komisijas Īstenošanas regula (ES) 2020/616 (2020. gada 5. maijs), ar ko atjauno darbīgās vielas foramsulfurona apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un ar ko groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

6.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 143/1
               
            
         KOMISIJAS ĪSTENOŠANAS REGULA (ES) 2020/616
         (2020. gada 5. maijs),
         ar ko atjauno darbīgās vielas foramsulfurona apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un ar ko groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
         tā kā:
         
                     (1)
                  
                  
                     Ar Komisijas Direktīvu 2003/23/EK (2) foramsulfuronu kā darbīgo vielu iekļāva Padomes Direktīvas 91/414/EEK (3) I pielikumā.
                  
               
                     (2)
                  
                  
                     Darbīgās vielas, kas iekļautas Direktīvas 91/414/EEK I pielikumā, uzskata par apstiprinātām saskaņā ar Regulu (EK) Nr. 1107/2009, un tās ir iekļautas Komisijas Īstenošanas regulas (ES) Nr. 540/2011 (4) pielikuma A daļas sarakstā.
                  
               
                     (3)
                  
                  
                     Īstenošanas regulas (ES) Nr. 540/2011 pielikuma A daļā noteiktā darbīgās vielas foramsulfurona apstiprinājuma termiņš beidzas 2020. gada 31. jūlijā.
                  
               
                     (4)
                  
                  
                     Komisijas Īstenošanas regulas (ES) Nr. 844/2012 (5) 1. pantā norādītajā termiņā saskaņā ar minētā panta noteikumiem tika iesniegts pieteikums darbīgo vielu foramsulfuronu no jauna apstiprināt kā herbicīdu attiecībā uz kukurūzu.
                  
               
                     (5)
                  
                  
                     Pieteikuma iesniedzējs iesniedza Īstenošanas regulas (ES) Nr. 844/2012 6. pantā prasīto papildu dokumentāciju. Ziņotāja dalībvalsts pieteikumu atzina par pilnīgu.
                  
               
                     (6)
                  
                  
                     Ziņotāja dalībvalsts, apspriezdamās ar otru ziņotāju dalībvalsti, sagatavoja atjaunošanas novērtējuma ziņojumu, ko 2015. gada 26. martā iesniedza Eiropas Pārtikas nekaitīguma iestādei (“Iestāde”) un Komisijai.
                  
               
                     (7)
                  
                  
                     Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentāru sniegšanai un saņemtos komentārus pārsūtīja Komisijai. Iestāde darīja pieejamu atklātībai papildu dokumentācijas kopsavilkumu.
                  
               
                     (8)
                  
                  
                     2016. gada 26. februārī Iestāde nosūtīja Komisijai secinājumu (6) par to, vai ir sagaidāms, ka foramsulfurons atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. 2016. gada 11. jūlijā Komisija Augu, dzīvnieku, pārtikas aprites un dzīvnieku barības pastāvīgajai komitejai iesniedza sākotnējo apstiprinājuma atjaunošanas ziņojuma projektu un foramsulfuronam veltītas regulas projektu, bet 2019. gada 22. oktobrī – pārskatītu redakciju.
                  
               
                     (9)
                  
                  
                     Kas attiecas uz endokrīni disruptīvo īpašību noteikšanas kritērijiem, kas ieviesti ar Komisijas Regulu (ES) 2018/605 (7), Iestādes secinājumā teikts, ka, pamatojoties uz zinātniskajiem pierādījumiem, ir ļoti mazticams, ka foramsulfurons ir estrogēniskas, androgēniskas, tiroidogēniskas un steroidogēniskas modalitātes endokrīnais disruptors. Tāpēc Komisija secina, ka foramsulfurons nav uzskatāms par vielu, kam piemīt endokrīni disruptīvas īpašības.
                  
               
                     (10)
                  
                  
                     Komisija aicināja pieteikuma iesniedzēju par Iestādes secinājumu un par atjaunošanas ziņojumu (kā noteikts Īstenošanas regulas (ES) Nr. 844/2012 14. panta 1. punkta trešajā daļā) sniegt komentārus. Pieteikuma iesniedzējs komentārus iesniedza, un tie tika rūpīgi izskatīti.
                  
               
                     (11)
                  
                  
                     Konstatēts, ka vismaz viena darbīgo vielu foramsulfuronu saturoša augu aizsardzības līdzekļa viens vai vairāki reprezentatīvie lietojumi atbilst Regulas (EK) Nr. 1107/2009 4. pantā noteiktajiem apstiprināšanas kritērijiem.
                  
               
                     (12)
                  
                  
                     Darbīgās vielas foramsulfurona apstiprinājuma atjaunošanas sakarā veiktais riska novērtējums balstīts uz nelielu skaitu reprezentatīvo lietojumu, taču tie neierobežo lietojumus, kādiem foramsulfuronu saturoši augu aizsardzības līdzekļi var tikt atļauti.
                  
               
                     (13)
                  
                  
                     Tādēļ forhforamsulfurona apstiprinājumu būtu lietderīgi atjaunot.
                  
               
                     (14)
                  
                  
                     Tomēr, ievērojot Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā pašreizējo zinātnisko un tehnisko informāciju, jānosaka daži nosacījumi un ierobežojumi. Proti, ir lietderīgi pieprasīt papildu apstiprinošu informāciju par ūdens attīrīšanas procesu ietekmi uz to darbīgās vielas un tās identificēto metabolītu atlieku īpašībām, kuras varētu būt sastopamas virszemes ūdeņos un gruntsūdeņos, ja no virszemes ūdeņiem vai gruntsūdeņiem iegūst dzeramo ūdeni.
                  
               
                     (15)
                  
                  
                     Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu Īstenošanas regulas (ES) Nr. 540/2011 pielikums būtu attiecīgi jāgroza.
                  
               
                     (16)
                  
                  
                     Lai foramsulfurona apstiprinājuma atjaunošanas procesu varētu pabeigt pirms apstiprinājuma termiņa beigām, ar Komisijas Īstenošanas regulu (ES) 2019/707 (8) šīs darbīgās vielas apstiprinājuma termiņu pagarināja līdz 2020. gada 31. jūlijam. Tomēr, tā kā lēmums par apstiprinājuma atjaunošanu pieņemts pirms apstiprinājuma termiņa pagarinājuma beigām, šī regula ir piemērojama no 2020. gada 1. jūnija.
                  
               
                     (17)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Darbīgās vielas apstiprinājuma atjaunošana
            Darbīgās vielas foramsulfurona apstiprinājumu atjauno, kā noteikts I pielikumā.
         
         
            2. pants
            Grozījumi Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
         
         
            3. pants
            Stāšanās spēkā un piemērošanas sākumdiena
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 1. jūnija.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 309, 24.11.2009., 1. lpp.
         
         
            (2)  Komisijas 2003. gada 25. marta Direktīva 2003/23/EK, ar ko groza Padomes Direktīvu 91/414/EEK, lai iekļautu tajā imazamoksu, oksasulfuronu, etoksisulfuronu, foramsulfuronu, oksadiargilu un ciazofamīdu kā aktīvās vielas (OV L 81, 28.3.2003., 39. lpp.).
         
            (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).
         
            (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
         
            (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).
         
            (6)  EFSA Journal 2016; 14(3):4421, 119 lpp. Pieejams tiešsaistē: www.efsa.europa.eu.
         
            (7)  Komisijas 2018. gada 19. aprīļa Regula (ES) 2018/605, ar ko groza Regulas (EK) Nr. 1107/2009 II pielikumu, aprakstot zinātniskus kritērijus endokrīni disruptīvu īpašību noteikšanai (OV L 101, 20.4.2018., 33. lpp.).
         
            (8)  Komisijas 2019. gada 7. maija Īstenošanas regula (ES) 2019/707, ar ko attiecībā uz apstiprinājuma periodu pagarināšanu darbīgajām vielām alfa-cipermetrīnam, beflubutamīdam, benalaksilam, bentiavalikarbam, bifenazātam, boskalīdam, bromoksinilam, kaptānam, ciazofamīdam, desmedifamam, dimetoātam, dimetomorfam, diuronam, etefonam, etoksazolam, famoksadonam, fenamifosam, flumioksazīnam, fluoksastrobīnam, folpetam, foramsulfuronam, formetanātam, metalaksilam-M, metiokarbam, metribuzīnam, milbemektīnam, Paecilomyces lilacinus celmam 251, fenmedifāmam, fosmetam, pirimifosmetilam, propamokarbam, protiokonazolam, s-metolahloram un tebukonazolam groza Īstenošanas regulu (ES) Nr. 540/2011 (OV L 120, 8.5.2019., 16. lpp.).
      
      
         
            I PIELIKUMS
            
                        Parastais nosaukums, identifikācijas numuri
                     
                     
                        
                           IUPAC nosaukums
                     
                     
                        Tīrība  (1)
                        
                     
                     
                        Apstiprināšanas datums
                     
                     
                        Apstiprināšanas termiņa beigas
                     
                     
                        Īpaši noteikumi
                     
                  
                        Foramsulfurons
                        
                           CAS Nr. 173159-57-4
                        
                           CIPAC Nr. 659
                     
                     
                        1-(4,6-dimetoksipirimidīn-2-il)-3-[(2-dimetilkarbamoil)-5-formamidofenilsulfonil]urīnviela
                     
                     
                        ≥ 973 g/kg
                     
                     
                        2020. gada 1. jūnijs
                     
                     
                        2035. gada 31. maijs
                     
                     
                        Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus ziņojumā par foramsulfurona apstiprinājuma atjaunošanu, it sevišķi tā I un II papildinājumu.
                        Šajā vispārējā novērtējumā dalībvalstis īpašu uzmanību pievērš šādiem aspektiem:
                        
                                    —
                                 
                                 
                                    risks patērētājiem un operatoriem,
                                 
                              
                                    —
                                 
                                 
                                    risks ūdens organismiem un nemērķa augiem.
                                 
                              Lietošanas nosacījumos attiecīgā gadījumā ietver riska mazināšanas pasākumus.
                        Pieteikuma iesniedzējs divu gadu laikā pēc tam, kad pieņemtas vadlīnijas par to, kā izvērtējama ūdens attīrīšanas procesu ietekme uz to atlieku īpašībām, kuras sastopamas virszemes ūdeņos un gruntsūdeņos, iesniedz apstiprinošu informāciju par ūdens attīrīšanas procesu ietekmi uz to atlieku īpašībām, kuras sastopamas virszemes ūdeņos un gruntsūdeņos, ja no virszemes ūdeņiem vai gruntsūdeņiem iegūst dzeramo ūdeni.
                     
                  
               (1)  Sīkāka informācija par darbīgās vielas identitāti un tās specifikāciju sniegta atjaunošanas ziņojumā.
         
      
      
         
            II PIELIKUMS
            Īstenošanas regulas (ES) Nr. 540/2011 pielikumu groza šādi:
            
                        1)
                     
                     
                        pielikuma A daļā svītro 44. ierakstu par foramsulfuronu;
                     
                  
                        2)
                     
                     
                        pielikuma B daļā pievieno šādu ierakstu:
                        
                                    Numurs
                                 
                                 
                                    Parastais nosaukums, identifikācijas numuri
                                 
                                 
                                    
                                       IUPAC nosaukums
                                 
                                 
                                    Tīrība  (1)
                                    
                                 
                                 
                                    Apstiprināšanas datums
                                 
                                 
                                    Apstiprināšanas termiņa beigas
                                 
                                 
                                    Īpaši noteikumi
                                 
                              
                                    “141
                                 
                                 
                                    Foramsulfurons
                                    
                                       CAS Nr. 173159-57-4
                                    
                                       CIPAC Nr. 659
                                 
                                 
                                    1-(4,6-dimetoksipirimidīn-2-il)-3-[2-(dimetilkarbamoil)-5-formamidofenilsulfonil]urīnviela
                                 
                                 
                                    ≥ 973 g/kg
                                 
                                 
                                    2020. gada 1. jūnijs
                                 
                                 
                                    2035. gada 31. maijs
                                 
                                 
                                    Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus ziņojumā par foramsulfurona apstiprinājuma atjaunošanu, it sevišķi tā I un II papildinājumu.
                                    Šajā vispārējā novērtējumā dalībvalstis īpašu uzmanību pievērš šādiem aspektiem:
                                    
                                                —
                                             
                                             
                                                risks patērētājiem un operatoriem,
                                             
                                          
                                                —
                                             
                                             
                                                risks ūdens organismiem un nemērķa augiem.
                                             
                                          Lietošanas nosacījumos attiecīgā gadījumā ietver riska mazināšanas pasākumus.
                                    Pieteikuma iesniedzējs divu gadu laikā pēc tam, kad pieņemtas vadlīnijas par to, kā izvērtējama ūdens attīrīšanas procesu ietekme uz to atlieku īpašībām, kuras sastopamas virszemes ūdeņos un gruntsūdeņos, iesniedz apstiprinošu informāciju par ūdens attīrīšanas procesu ietekmi uz to atlieku īpašībām, kuras sastopamas virszemes ūdeņos un gruntsūdeņos, ja no virszemes ūdeņiem vai gruntsūdeņiem iegūst dzeramo ūdeni.”
                                 
                              
                  
               (1)  Sīkāka informācija par darbīgās vielas identitāti un tās specifikāciju sniegta atjaunošanas ziņojumā.